تلفازة

تصغير|يسار|250px|لونطين ديال التلفازة.
تصغير|يسار|250px|تلفازة قديمة د 1958.

التلفازة ولاّ التيليڤيزيون هي واحد لماكينة اللي تاتورّي الصوت و التصويرة ف دقّة وحدة، يا إما بلكحل و لبيض، ولاّ باللّوان. التلفازة خدات بلاصة كبيرة ف لعيشة د بنادم فالنص التاني د لقرن لعشرين، و كانت وسيلة مهمة باش تدوز فيها لخبار بالزربة. التلفازة كيدوزو فيها بزاف د لأنواع د لحوايج على حساب لقناة و لوقت، و تقدر تكون حاجة إخبارية، و لاّ ترفيهية بحال لأفلام و لا لموسيقا.

أول تلفازة ف لعالم ختارعها الصكوطلاندي جون بيرد نهار 26 يناير 1926 و كانت خدّامة بلأشعة تحت لحمرا. تطوّرات بزاف التلفازة من داك لوقت و تزادو بزاف د لقنوات ف لعالم كلّو. أول قناة د التلفازة ف لمغريب تدارت وقت ليستيعمار لفرانساوي و بقات عام (من 28 فبراير 1954 ل 20 ماي 1955) و كان سميتها تيلما. أقدم قناة باقا خدّامة ف لمغريب هي قناة اللّولا، و اللي بدات 6 سنين مورا لإستقلال (ف 1962).

 مصادر 


تصنيف:طيكنولوجيا
تصنيف:مقالات فيها مصدر و 3000 بايت
تصنيف:إختراعات ديال لقرن 20
تصنيف:فنون د لأداء